CELEX: E2019J0001
Language: sk
Date: 2019-12-14 00:00:00
Title: Rozsudok Súdu zo 14. decembra 2019 vo veci E-1/19 Andreas Gyrre / nórska vláda zastúpená ministerstvom pre deti a rovnosť (Smernica 2005/29/ES – Nekalé obchodné praktiky podnikateľov voči spotrebiteľom – príloha I – bod 9 – Vyhlásenie alebo iným spôsobom vytvorenie dojmu, že produkt možno legálne predávať, pričom tomu tak nie je) 2020/C 90/02

19.3.2020   
            
            
               SK
            
            
               Úradný vestník Európskej únie
            
            
               C 90/2
            
         
      ROZSUDOK SÚDU
      zo 14. decembra 2019
      vo veci E-1/19
      Andreas Gyrre
      /
      nórska vláda zastúpená ministerstvom pre deti a rovnosť
      
         
            (Smernica 2005/29/ES – Nekalé obchodné praktiky podnikateľov voči spotrebiteľom – príloha I – bod 9 – Vyhlásenie alebo iným spôsobom vytvorenie dojmu, že produkt možno legálne predávať, pričom tomu tak nie je)
         
      
      (2020/C 90/02)
      Vo veci E-1/19 Andreas Gyrre/nórska vláda zastúpená ministerstvom pre deti a rovnosť – ŽIADOSŤ o výklad smernice Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004, a najmä bodu 9 prílohy I k uvedenej smernici, na Súd EZVO podaná Borgarting lagmannsrett (odvolacím súdom Borgarting) podľa článku 34 Dohody medzi štátmi EZVO o zriadení dozorného úradu a súdu, Súd EZVO v zložení Páll Hreinsson, predseda, Bernd Hammermann (sudca-spravodajca) a Siri Teigum (ad hoc sudkyňa), vyniesol 14. decembra 2019 rozsudok, ktorého výroková časť znie takto:
      Bod 9 prílohy I k smernici Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004, sa musí vykladať v tom zmysle, že zahŕňa situácie, keď obchodník vyhlasuje alebo iným spôsobom vytvára dojem, že produkt možno legálne predávať, pričom to tak nie je, a to na základe celkového dojmu sprostredkovaného priemernému spotrebiteľovi v čase rozhodnutia o obchodnej transakcii. To, či sa takýto zákaz podľa vnútroštátneho práva, ako napríklad v predmetnom prípade, uplatňuje v štáte EHP, v ktorom sa produkt predáva, alebo v štáte EHP, v ktorom sa produkt používa, alebo v oboch štátoch, nemá na uvedené posudzovanie vplyv. Na posudzovanie nemá vplyv ani to, ak sa následne zistí, že príslušný zákaz podľa vnútroštátneho práva je v rozpore s právom EHP.